सौहार्द बिगाड़ने की हो रही कोशिश : इजहार
धनबाद | यूपीचुनाव में प्रचार के दौरान भाजपा के कुछ नेता अपने मुंह से जहर उगल सांप्रदायिक माहौल बिगाड़ने की कोशिश कर रहे है। ऐसा लग रहा है की केन्द्र सरकार ने इन्हे धर्म के ऊपर जहर उगलने के लिए सरकारी लाइसेंस दे दिया है। ऐसे में चुनाव आयोग को आगे आकर ऐसे नेताओं पर शिकंजा कसने की जरूरत है। तभी हम अपने देश में आपसी सौहार्द कायम रख सकते है। ये बाते शनिवार को कांग्रेस नेता इजहार अहमद ने सर्किट हाउस में मीडिया से कही। उन्होंने कांग्रेस जिलाध्यक्ष ब्रजेंद्र प्रसाद सिंह से धनबाद जिला कमेटी की घोषणा जल्द करने का निवेदन किया। मौके पर सतपाल सिंह ब्रोका, कामता पासवान, उत्तम मिश्रा आदि मौजूद थे।
hin_Deva hin_Deva